
DR.30.10.2018                                                                                                                            143                   

 
 Timbalan Yang di-Pertua [Dato' Mohd Rashid Hasnon]: Yang Berhormat 
Kalabakan ada. 

  Tuan Sivarasa Rasiah: Yang Berhormat Kalabakan ada, baik. Pertama yang 
ditanyakan adalah mengenai projek pembinaan jana kuasa elektrik di Kalabakan dengan 
kapasiti bekalan yang sesuai. Untuk makluman Yang Berhormat, pada masa ini, kawasan 
Kalabakan telah dibekalkan elektrik melalui stesen solar, solar hybrid yang membekalkan 
elektrik kepada 612 buah rumah yang melibatkan enam buah kampung yang telah mula 
beroperasi pada Mei 2009 dengan kos sebanyak RM29 juta.  

Mengenai projek bekalan elektrik luar bandar di kawasan tersebut, ia hendaklah 
dikemukakan kepada Kerajaan Negeri Sabah terlebih dahulu untuk dimasukkan ke dalam 
senarai keutamaan negeri. Walau bagaimanapun, pelaksanaan projek ini adalah tertakluk 
kepada kelulusan oleh pihak EPU, MEA dan kedudukan semasa kewangan kerajaan. So, itu 
adalah berkaitan cadangan untuk projek pembinaan jana kuasa elektrik yang baharu di 
kawasan itu. 

 Kedua pula adalah mengenai pemasangan kabel dasar laut dari tanah besar Tawau 
ke Pulau Sebatik yang melibatkan kira-kira 13.8 kilometer yang bernilai lebih kurang RM142 
juta di bawah projek bekalan elektrik luar bandar. Untuk makluman Yang Berhormat, projek 
pemasangan kabel dasar laut dari tanah besar Tawau ke Pulau Sebatik telah mula 
dilaksanakan pada 22 Mei 2017 dan dijangka selesai pada November 2018 iaitu sebulan 
daripada sekarang. Sehingga kini, peratus pelaksanaan projek adalah 95 peratus yang mana 
kerja-kerja yang melibatkan cabling telah selesai dan hanya berbaki kerja-kerja menaik taraf 
stesen pencawang sahaja.  

San yang terakhir adalah mengenai pembinaan loji-loji air baharu untuk menampung 
keperluan semasa di kawasan Kalabakan. Untuk makluman Yang Berhormat, pada 
prinsipnya penyediaan bekalan air adalah di bawah tanggungjawab pihak berkuasa air negeri 
termasuk penyediaan sumber air, pembinaan loji dan sebagainya. Peranan kementerian 
hanyalah untuk membuat sambungan paip retikulasi daripada paip utama ke rumah-rumah 
penduduk di luar bandar.  

Walau bagaimanapun, kementerian juga ada melaksanakan projek naik taraf atau 
membina baharu loji rawatan secara case-by-case basis seperti saya sebut dahulu. Akan 
tetapi, point utama yang saya ingin sampaikan ialah cadangan ini mesti dibawa kepada 
Kerajaan Negeri Sabah dahulu.  

 Tuan Yang di-Pertua, itulah jawapan-jawapan yang spesifik kepada... 

 Datuk Alexander Nanta Linggi [Kapit]: Yang Berhormat Timbalan Menteri, satu 
lagi boleh?  

 Tuan Sivarasa Rasiah: Ya, silakan. 

 Datuk Alexander Nanta Linggi [Kapit]: Okey. Tuan Yang di-Pertua izinkan saya. 
Terima kasih Yang Berhormat Timbalan Menteri. Saya ada dua perkara yang saya hendak 
bertanya. Ini mungkin Yang Berhormat Menteri tidak dapat jawab sekarang dan saya mohon 
penjelasan secara bertulis.  

Dahulu telah diluluskan satu yang dikatakan MARA Edu Biz Park untuk dibangunkan 
di Kapit untuk negeri Sarawak sebab sebuah negeri ada satu MARA Edu Biz Park. Jadi, Kapit 
telah dipilih untuk dibangunkan projek ini. Saya mohon apa statusnya pelaksanaan ataupun 
perancangan untuk melaksanakan projek ini? 

 Kedua, yang ada kaitan juga dengan MARA Edu Biz Park ini, telah dipohon untuk 
diadakan di Kapit juga sebuah Kolej Profesional Mara pada peringkat awal dahululah. Jadi 
kalau boleh, dibangunkan Kolej Profesional Mara ini untuk Kapit. Alangkah baik, bagus untuk 
anak-anak kita yang jauh di pedalaman. Jadi saya mohon penjelasan secara bertulis kepada 
kedua-dua perkara ini. Sebab saya akan bangkit lagi perkara ini di masa akan datang, 
perbahasan bajet nanti. Sekian, terima kasih. 

 Tuan Ahmad Fadhli bin Shaari [Pasir Mas]: Yang Berhormat Menteri, soalan saya 
sudah disentuh dalam ucapan saya dan disentuh lagi oleh Yang Berhormat Pengkalan Chepa 
berkenaan dengan MPKK lantikan kerajaan negeri. Saya mahu komitmen daripada kerajaan 
sekali lagi bahawa MPKK akan dilantik sepenuhnya oleh kerajaan negeri sebagaimana yang 
ditegas oleh Yang Berhormat Menteri. Terima kasih. 



Timbalan Yang di-Pertua [Dato' Mohd Rashid Hasnon]: Yang Berhormat Kalabakan ada. Tuan Sivarasa Rasiah: Yang Berhormat Kalabakan ada, baik. Pertama yang ditanyakan adalah mengenai projek pembinaan jana kuasa elektrik di Kalabakan dengan kapasiti bekalan yang sesuai. Untuk makluman Yang Berhormat, pada masa ini, kawasan Kalabakan telah dibekalkan elektrik melalui stesen solar, solar hybrid yang membekalkan elektrik kepada 612 buah rumah yang melibatkan enam buah kampung yang telah mula beroperasi pada Mei 2009 dengan kos sebanyak RM29 juta. Mengenai projek bekalan elektrik luar bandar di kawasan tersebut, ia hendaklah dikemukakan kepada Kerajaan Negeri Sabah terlebih dahulu untuk dimasukkan ke dalam senarai keutamaan negeri. Walau bagaimanapun, pelaksanaan projek ini adalah tertakluk kepada kelulusan oleh pihak EPU, MEA dan kedudukan semasa kewangan kerajaan. So, itu adalah berkaitan cadangan untuk projek pembinaan jana kuasa elektrik yang baharu di kawasan itu. Kedua pula adalah mengenai pemasangan kabel dasar laut dari tanah besar Tawau ke Pulau Sebatik yang melibatkan kira-kira 13.8 kilometer yang bernilai lebih kurang RM142 juta di bawah projek bekalan elektrik luar bandar. Untuk makluman Yang Berhormat, projek pemasangan kabel dasar laut dari tanah besar Tawau ke Pulau Sebatik telah mula dilaksanakan pada 22 Mei 2017 dan dijangka selesai pada November 2018 iaitu sebulan daripada sekarang. Sehingga kini, peratus pelaksanaan projek adalah 95 peratus yang mana kerja-kerja yang melibatkan cabling telah selesai dan hanya berbaki kerja-kerja menaik taraf stesen pencawang sahaja. San yang terakhir adalah mengenai pembinaan loji-loji air baharu untuk menampung keperluan semasa di kawasan Kalabakan. Untuk makluman Yang Berhormat, pada prinsipnya penyediaan bekalan air adalah di bawah tanggungjawab pihak berkuasa air negeri termasuk penyediaan sumber air, pembinaan loji dan sebagainya. Peranan kementerian hanyalah untuk membuat sambungan paip retikulasi daripada paip utama ke rumah-rumah penduduk di luar bandar. Walau bagaimanapun, kementerian juga ada melaksanakan projek naik taraf atau membina baharu loji rawatan secara case-by-case basis seperti saya sebut dahulu. Akan tetapi, point utama yang saya ingin sampaikan ialah cadangan ini mesti dibawa kepada Kerajaan Negeri Sabah dahulu. Tuan Yang di-Pertua, itulah jawapan-jawapan yang spesifik kepada... Datuk Alexander Nanta Linggi [Kapit]: Yang Berhormat Timbalan Menteri, satu lagi boleh?. Tuan Sivarasa Rasiah: Ya, silakan. Datuk Alexander Nanta Linggi [Kapit]: Okey. Tuan Yang di-Pertua izinkan saya. Terima kasih Yang Berhormat Timbalan Menteri. Saya ada dua perkara yang saya hendak bertanya. Ini mungkin Yang Berhormat Menteri tidak dapat jawab sekarang dan saya mohon penjelasan secara bertulis. Dahulu telah diluluskan satu yang dikatakan MARA Edu Biz Park untuk dibangunkan di Kapit untuk negeri Sarawak sebab sebuah negeri ada satu MARA Edu Biz Park. Jadi, Kapit telah dipilih untuk dibangunkan projek ini. Saya mohon apa statusnya pelaksanaan ataupun perancangan untuk melaksanakan projek ini?. Kedua, yang ada kaitan juga dengan MARA Edu Biz Park ini, telah dipohon untuk diadakan di Kapit juga sebuah Kolej Profesional Mara pada peringkat awal dahululah. Jadi kalau boleh, dibangunkan Kolej Profesional Mara ini untuk Kapit. Alangkah baik, bagus untuk anak-anak kita yang jauh di pedalaman. Jadi saya mohon penjelasan secara bertulis kepada kedua-dua perkara ini. Sebab saya akan bangkit lagi perkara ini di masa akan datang, perbahasan bajet nanti. Sekian, terima kasih. Tuan Ahmad Fadhli bin Shaari [Pasir Mas]: Yang Berhormat Menteri, soalan saya sudah disentuh dalam ucapan saya dan disentuh lagi oleh Yang Berhormat Pengkalan Chepa berkenaan dengan MPKK lantikan kerajaan negeri. Saya mahu komitmen daripada kerajaan sekali lagi bahawa MPKK akan dilantik sepenuhnya oleh kerajaan negeri sebagaimana yang ditegas oleh Yang Berhormat Menteri. Terima kasih.